armvectores/hy_wikipedia_2023 huggingface dataset:
Սիրջան

Սիրջան (պարսկերեն՝ سيرجان), քաղաք Իրանի հարավում՝ Քերման նահանգում, Սիրջան շահրեստանի վարչական կենտրոնը։


== Պատմություն ==
Սիրջանը հիմնադրվել է Սասանյան պետության ժամանակաշրջանում։
Մոտ 1470 թվականին քաղաք է այցելել Աֆանասի Նիկիտինը, ով այդ մասին նշել է «Ճանապարհորդություն երեք ծովերից այն կողմ» վերնագրով իր ճամփորդական գրառումներում։


== Աշխարհագրություն ==
Գտնվում է արևմուտքից Զագրոսի լեռների և արևելքից Հազարան լեռնազանգվածի միջև, ծովի մակարդակից 1730 մ բարձրության վրա։


== Տնտեսություն ==
Քաղաքի մոտակայքում կան ածխի, երկաթի և պղնձի հանքաքարի, ոսկու հանքավայրեր։ Սիրջանը հայտնի է գորգերի արտադրությամբ և պիստակի մշակությամբ։


== Տեսարժանություն ==
Սիրջան քաղաքի հին պատմության շնորհիվ այդտեղ կարելի է գտնել Իրանի պատմության տարբեր դարաշրջանների արտացոլումներ։ Տեղական ճարտարապետությանը բնորոշ են Իրանի ամենայուրօրինակ հողմաշտարակները, որոնք կոչվում են «չուբուկի»։ Այս աշտարակներում արևային էներգիան օգտագործվում է շենքերում օդի շրջանառության համար։ Երբ արևը շողում է հողմային աշտարակի վրա (քամու կողմից), աղյուսե շենքում օդի ջերմաստիճանը բարձրանում է։ Ջերմաստիճանի բարձրացման հետևանքով աշտարակի ներսում օդը դառնում է տաք ու թեթև և սկսում է վեր բարձրանալ ու դուրս գալ աշտարակից։ Տաք օդի դեպի վեր շարժումը հանգեցնում է շենքի ստորին մասերում ներծծող վիճակի, և դռներից ու պատուհաններից օդը մտնում է շենք։ Այսինքն, ցուրտ օդը ներս է մտնում ներքևից, իսկ տաք օդը վերևից դուրս է գալիս աշտարակի ծխնելույզով։ Միևնույն ժամանակ, որպեսզի մտնող օդը ավելի սառը լինի, կարելի է այնպես անել, որ այն անցնի ջրի մակերևույթով կամ նկուղային օդը ուղղվի դեպի շենք։ Այս մեթոդը հին ժամանակներից տարածված է եղել Իրանի անապատային շրջաններում, մասնավորապես՝ Քերմանում։ 
Սիրջան քաղաքն ունի գեղեցիկ և հին հուշարձաններ, որոնցից են Կալյե-յե Սանգ ամրոցի («քարե ամրոց») ավերակները։ Դա հսկայական ժայռապատ ամրոց է, որը ականատես է եղել բազմաթիվ պատմական իրադարձությունների։ Մոտակայքում քարե բեկորի վրա տախտակամածի տեսքով բարձունք կա, որը վերաբերում է սուլթան Ահմադ Մուզաֆարիի (1387 թվական) կառավարման ժամանակաշրջանին։
Սիրջան քաղաքը, ինչպես իրանական այլ քաղաքներ, ունի իր հուշանվերները. դրանք ձեռագործ գորգերն ու առանց խավի կարպետներն են։ Կարպետի այս տեսակը, որը կարծես գորգի նախշերի համադրություն լինի կարպետի ֆոնի վրա, հորինել են տեղի արհեստավորները։ Բացի աշխարհի այլ վայրեր արտահանվող գորգերից և կարպետներից, Սիրջանը հայտնի է այնպիսի ապրանքներով, ինչպիսիք են պիստակը, մասկատին, սոհանը (ածիկի կոնֆետներ՝ աղացած նուշով) և գավուտը։ Մասկատին շատ համեղ, անուշաբույր քաղցրավենիք է՝ պատրաստված օսլայից, սերուցքային կարագից, շաքարավազից և զաֆրանից։ Սիրջանի մասկատին շատ հայտնի է, և դրանից չեն պատրաստում Իրանի այլ վայրերում։ Գավուտը (կոչվում է նաև «կուվատու») դարչնագույն փոշի է, որը նման է սուրճի և ստացվում է դանդուռի, կտավատի, հազարի, համեմի, հիլի և տապակած գարու տրորած սերմերի խառնուրդից, որին էլ ավելացվում է որոշակի քանակությամբ շաքարավազ։ Այս խառնուրդը շատ օգտակար է առողջության, մասնավորապես՝ տեսողության և նյարդային համակարգի համար։


== Բնակչություն ==
Բնակչությունը 2012 թվականի դրությամբ կազմում է 189 749 մարդ, իսկ ըստ 2006 թվականի մարդահամարի տվյալների կազմել է 167 014 մարդ։


== Պատկերասրահ ==

		
		
		
		


== Ծանոթագրություններ ==
Թամադա

Թամադա ,ադիգերեն- «թհամատէ» — «ղեկավար» կամ պարսկերեն՝ dāmād «փեսա,փեսացու ») - խրախճանքի, խնջույքի, զանգվածային միջոցառման կարգադրիչ, ավելի նեղ իմաստով՝ հարսանիքի վարող։
Թամադան, որպես կանոն, ընտրվում է կազմակերպիչների կողմից, կամ միջոցառման մասնակիցների կողմից։ Թամադայի պարտականությունների մեջ են մտնում ճառերի և կենացների հերթականության հաստատումը, դերասանների և երգիչների ելույթների կազմակերպումը և վերահսկումը։ Թամադան ինքը սպիրտային խմիչքներ չի օգտագործում, կամ օգտագործում է շատ ավելի քիչ քանակությամբ քան հյուրերը։ Շատ երկրներում գոյություն են ունեցել նման կարգի ավանդույթներ, սակայն մինչ այսօր այն առավել շատ տարածված է Հայաստանում և այլ կովկասյան երկրներում։ Կովկասում գոյություն ունեն մի շարք կանոններ թամադայի համար (օրինակ հյուրերի ներկայացումը, կենացների հերթականությունը և այլն։


== Թամադան ժամանակակից աշխարհում հետխորհրդային ժամանակներում ==
Հետխորհրդային ժամանակաշրջանում թամադայի ավանդույթները տարածվել են Խորհրդային Միության բոլոր երկրներում։ Թամադա դառնալու համար պետք է ունենալ լավ գիտելիքներ տարբեր ազգերի ավանդույթների մասին և տիրապետել լավ հռետորական հմտությունների։ Կովկասյան ավանդույթները նախատեսում են երկար ճաշկերույթներ, ինչպես զվարճացնող միջոցառումների, հարսանիքների կամ ծննդյան օրերի առիթով, այնպես էլ անցանկալի, սակայն անխուսափելի միջոցառումների՝ հոգեհանգիստների ժամանակ։ Կովկասում երեխաները փոքրուց են սովորել դառնալ թամադա՝ օրինակ վերցնելով ավագ սերնդից։ Խորհրդային Միության այլ երկրներում տարածում է գտել թամադայի՝ որպես զվարճացնող միջոցառումների վարողի կարգավիճակը։


== Տես նաև ==
Կոնֆերանսիե
Դառո

Դառո (իսպ.՝ Darro) մունիցիպալիտետ Իսպանիայում։ Գտնվում է Գրանադա պրովինցիայում, մտնում է Անտալուսիա ինքնավար մարզում։ Մտնում է Գվադիկս շրջանի մեջ։ Տարածքը կազմում է 50 կմ2։ Բնակչությունը՝1462 մարդ (2010 թվականի տվյալներով)։ Պրովինցիայի վարչական կենտրոնից գտնվում է 45  կմ հեռավորության վրա։
Խալեդ Թաժա

Խալեդ Թաժա (նոյեմբեր 6, 1939-ապրիլ 4, 2012), սիրիացի դերասան։


== Կենսագրություն ==
Սիրիացի տաղանդավոր դերասան։ Ծնվել է Սիրիայում՝ Դամասկոս քաղաքում։ Դերասանական գործունեությունը սկսվել է “Սաէք Ալ-Շահինա” ֆիլմով, որը 1966 թվականին արտադրել է Դամասկոսի կինոյի ազգային կազմակերպություն։ Մասնակցել է բազմաթիվ ֆիլմերի նկարահանման, սերիալների և հեռուստատեսային հաղորդումների պատրաստման։ 1968 թվականի, օգոստոսի 21-ին դարձել է արվեստագետների ասոցիացիայի անդամ։


== Մահը ==
Մահացել է 2012 թվականի ապրիլի 4-ին՝ անբուժելի հիվանդության պատճառով։ Մինչդեռ մի շարք ակտիվիստներ հեռարձակեցին մի տեսնայութ, որը հաստատում էր որ 4 օր շարունակ մի շարք արվեստագետներ չարչարանքի են ենթարկվել, նրանցից մեկը եղել է Խալեդ Թաժան, ով Սիրիայի բանտերից մեկում էլ մահացավ, բայց հարազատները ժխտում են այս լուրը։


== Գործերը ==


=== Պիեսները ===
Կինս արբանյակ է
Վարձելու տուն
Ա՜խ կեսուրիցս
Ակամա գող
Ներքևում գտնվող մարդիկ
Գիշերվա վերջում
Վերջին կրակոցը


=== Հեռուստատեսական գործերը ===
Գիշերային որս
Սարդի ոստայնը
Յոթ դռները
Փոքրիկ միլիոնատերը
Առանց թևերի կանայք
Գլխավոր տնօրենի օրագիրը
Հողի եղբայրները
Խիզախ մարդուն վերջը
Զայրույթի օրերը
Օտարը և գետը
Եղջերուներ գայլերի անտառում
Քաղաքին հատակը
Քաղաքին գաղտնիքները
Ձին
Լույսի բիծը
Մեծ երազներ
Լռության սահմանը
Ձմռան ծաղիկները
Ղեկավարը (2011)
Իշամեղվի բույնը (2010)
Օրերու ընթացքում
Չորս եղանակները
Պատրանք չէ
Դատապարտվածը
Հիշողության մեջ ոճրագործություն
Ճամփորդություն


== Ծանոթագրություններ ==
Մադլից Վիլմերսդորֆ

Մադլից Վիլմերսդորֆ  (գերմ.՝ Madlitz-Wilmersdorf), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Օդերֆորլանդի ենթակայության տակ։ Բնակչությունը 719 մարդ է (2010 թվականի դեկտեմբերի 31–ի տվյալներով)։ Զբաղեցնում է 45,11 կմ² տարածք։ Պաշտոնական կոդը՝ 12 0 67 310։
Կոմունան ստորաբաժանվում է 3 գյուղական շրջանների։


== Պատկերասրահ ==

		


== Ծանոթագրություններ ==
Մարակայբո (լիճ)

Մարակայբո, խոշորագույն լիճ (աշխարհագրական առումով ծոց) Վենեսուելայում։ Գտնվում է տեկտոնական լեռների՝ Սիերա դե Պերիխա արևմտյան և Կոլդիլեռա դե Մերիդայի հարավային և արևելյան  լեռնաշղթաների միջև։ Հյուսիսային մասում ծանծաղ է, հարավային մասում խորությունը հասնում է 250 մետրի (հարկավոր է նշել, որ ըստ որոշ աղբյուրների` խորությունը չի անցնում 50 մետրը և նույնիսկ 35 մետրը)։ Ափերը ճահճակալած են։ Հյուսիսում լիճը միանում է Վենեսուելայի ծոցին փոքրիկ նեղուցով (2-4 մ խորությամբ) և սնվում է բազմաթիվ աղբյուրների և գետերի ջրերով, որոնցից ամենախոշորը Կատատումբո գետն է։ Մարակայբոն Հարավային Ամերիկայի ամենախոշոր լիճն է, նրա մակերեսը 13 210 կմ² է (սակայն նրա մակերեսը կրճատվում է գետերի առատ բերուկների պատճառով), նա հանդիսանում է նաև Երկրագնդի հնագույն լճերից մեկը (որոշ աղբյուրները երկրորդն է հնությամբ)։ Լճի ափերին ապրում է Վենեսուելայի բնակչության գրեթե մեկ չորրորդը։
Լիճն իր անվանումը ստացել է գաղութացման շրջանում տեղական առաջնորդ Մարայի և կայիբո՝ երկիր բառերից, և նշանակում է «Մարայի երկիր»։


== Աշխարհագրություն ==

Մարակայբո լճով անցնում է երկու ծովային ուղի, երկու նավահանգիստների համար՝ Մարակայբո և Կաբիմաս։ Մարակայբոյի ավազանում կան նավթի մեծ պաշարներ, որոնց շնորհիվ ավազանը հանդիսանում է Վենեսուելայի բարեկեցության աղբյուրը։ Լճի հատակում փորված հատուկ ջրանցքը հնարավորություն է տալիս, որ լիճ մտնեն օվկիանոսային նավերը։ 8 կիլոմետրանոց Գեներալ Ռաֆայել Ուրգանտի կամուրջը (շինարարությունն ավարտվել է 1962 թվականին), որը ձգվում է նեղուցի վրայով, հանդիսանում է աշխարհի ամենաերկար կամուրջներից մեկը։
Մարակայբոն հայտնի է յուրահատուկ բնական երևույթով, որը հայտնի է որպես «Կատատումբո կայծակ», կայծակ, որն անընդհատ առաջանում է այն հատվածում, որտեղ լիճ է թափվում Կատատումբո գետը։


== Պատմություն ==
1499 թվականին Մարակայբո լիճը հայտնաբերել է Ալոնսո դե Օխեդան և Վենեսուելա երկրին տվել է «Փոքրիկ Վենետիկ» անունը։ Լճի արևմտյան ափին 1529 թվականին կառուցվել է Մարակայբո նահավահանգիստը։
1823 թվականի հուլիսին այստեղ տեղի է ունեցել Մարակայբոյի ճակատամարտը, որը մեծ դեր է ունեցել Վենեսուելայի անկախացման գործում։
Մարակայբոյի ավազանում նավթի արդյունահանումն սկսվել է 1914 թվականին, հորատանցքերը հատվել են Bataafsche Petroleum Me ընկերության կողմից, որը հանդիսանում է «Ռոյալ Դաթչ Շել» ընկերության նախնին։


== Բնակեցում ==
Լճի հարավային և հարավ-արևմտյան մասում մինչև հիմա գոյություն ունեն մի քանի գյուղեր։ Այս գյուղերը կտրված են ժամանականից քաղաքակրթությունից, այստեղի բնակչությունը տառապում և մահանում է բազմաթից հիվանդություններից, ինչպես նաև Հենտինգտոնի հիվանդությունից, որը առավել հայտնի է «սուրբ Վիտտոսի  կայթ» անունով։


== Ծանոթագրություններ ==


== Արտաքին հղումներ ==
Մարակայբո (լիճ) հոդվածը Սովետական մեծ հանրագիտարանում 
Lake Maracaibo — Encyclopædia Britannica
Բուֆերը ինֆորմատիկայում

Բուֆերը ինֆորմատիկայում (անգլ.՝ buffer) հիշողության տարածք է, որն, օգտագործվում է մուտքային և ելքային տվյալների ժամանակավոր պահպանման համար։ Տվյալների փոխանակում (մուտք ու ելք) կարող է կատարվել ինչպես ներքին սարքի, այնպես էլ համակարգչի ներսում կատարվող գործընթացների հետ։ Բուֆերները կարող են իրականացվել ապարատային և ծրագրային ապահովման մեջ, բայց բուֆերների ճնշող մեծամասնությունը իրականացվում է ծրագրային ապահովման մեջ։ Բուֆերներն օգտագործվում են այն ժամանակ, երբ գոյություն ունի տարբերություն տվյալների մուտքի և մշակման արագության մեջ այն դեպքում, երբ այդ արագությունները փոփոխական են, օրինակ տպիչի բուֆերացիայի դեպքում։


== Բուֆեր և քեշ ==
Այս տերմինները չեն հակասում իրար, և նրանց գործառույթները հաճախ խառնվում են, բայց նրանց նպատակաուղղվածությունը տարբեր է։
Բուֆերը ժամանակավոր պահեստ է, որտեղ տվյալների մեծ բլոկները միաձուլվում կամ մասերի են բաժանվում։ Դա անհրաժեշտ է հիշվող սարքի հետ փոխգործակցության համար, որն աշխատում է տվյալների մեծ բլոկների հետ, կամ երբ տվյալները փոխանցվում են ուրիշ հերթականությամբ քան այն, ինչպես ձևավորվում են, և ցանկալի է այն ժամանակ, երբ երբ փոքր բլոկների օգտագործումը էֆֆեկտիվ չէ։ Բուֆերի օգտագործումը օգուտ է բերում, նույնիսկ եթե բուֆերացվող տվյալները գրվում են բուֆերում և կարդացվում են նրանից մեկ անգամ։
Իր հերթին, քեշի օգտագործումը ենթադրում է, որ քեշից տվյալները կկարդացվի ավելի շատ քան մուտք կգործի։ Նրա նպատակն է փոքրացնել դիմումների քանակը հիշվող սարք, և ոչ թե դրանք դարձնել ավելի էֆֆեկտիվ։


== Բուֆերների օգտագործումը ==
Տվյալների փոխանակման կազմակերպման մեթոդը սարքերի կամ գործառույթների միջև բուֆերի օգտագործմամբ կոչվում է բուֆերացում։ Համակարգիչ օգտագործողների համար բուֆերի նման օգտագործման ամենաճանաչված օրինակներից մեկն է բուֆերի փոխանակումը ОS Microsoft Windows- ում։
Ինչպես նաև բուֆերները օգտագործվում են ծրագրավորման մեջ ֆունկցիաներից տվյալների ստացման համար։
Աբյա-Պալուոյա

Աբյա-Պալուոյա (էստ․՝ Abja-Paluoja), քաղաք Էստոնիայի Վիլյանդիմաա նահանգի Աբյա շրջանում։
2011 թվականի տվյալներով քաղաքում բնակվում էր 1084 մարդ։


== Պատկերասրահ ==

		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Քիլիթ

Քիլիթ (ադրբ.՝ Kilit), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
Բյուրեղավանի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Բյուրեղավան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գալենտերյան

Գալենտերյան, հայկական ազգանուն։


== Ազգանունը կրողներ ==
Մելքոն Մաթևոսի Գալենտերյան (1855-1907), բանահավաք, մանկավարժ։
Մովսես Գալանտերյան (20-րդ դար), հոգևոր գործիչ։


== Տես նաև ==
Գալանդերյան
Գալանտերյան


== Ծանոթագրություններ ==
Դեկամերոն (ֆիլմ, 2015)

Դեկամերոն (իտալերեն՝ Maraviglioso Boccaccio՝ «Հրաշալի Բոկաչչո»), 2015 թվականի ֆիլմ, որը նկարահանել են Տավիանի եղբայրները։ Այն ստեղծվել է Ջովաննի Բոկաչչոյի համանուն վեպի հիման վրա։


== Սյուժե ==
14-րդ դարի կեսերին մի քանի ազնվական երիտասարդներ և աղջիկներ փախչում են Ֆլորենցիայից, քանի որ նրանք վարակված էին ժանտախտի համաճարակով։ Նրանք բնակվում էին ծայրամասային պերճատներում, և որպեսզի ժամանակ անցկացնեն, միմյանց պատմում են տարբեր պատմություններ։
Ֆիլմը նկարահանեու համար ընտրվել են «Դեկամերոն»֊ի հետևյալ նովելները․

Օր տասներորդ, չորրորդ վեպ (X, 4)
Օր ութերորդ, երրորդ վեպ (VIII, 3)
Օր չորրորդ, առաջին վեպ (IV, 1)
Օր իններորդ, երկրորդ վեպ (IX, 2)
Օր հինգերորդ, իններորդ վեպ (V, 9)


== Դերերում ==


== Աշխատանքներ ==
Ֆիլմի նկարահանումները սկսել են 2014 թվականի մարտի 31–ից, Կենտրոնական Իտալիայի Տոսկանա մարզում։ Նկարահանումները տևել են տասը շաբաթ։


== Ծանոթագրություններ ==
Կոտիկովո (գյուղ, Գագարինսկի շրջան)

Կոտիկովո (ռուս.՝ Котиково), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
NBA 2K14

«NBA 2K14», «NBA 2K» խաղաշարերի թվով 15-րդ բասկետբոլային վիդեոխաղն է՝ մշակված «Visual Concepts» ստուդիայի և թողարկված «2K Games» ստուդիայի «2K Sports» ենթաբաժնի կողմից։ Խաղը Հյուսիսային Ամերիկայի գնորդների համար լույս է տեսել 2013 թվականի հոկտեմբերի 1-ին՝ «Microsoft Windows» օպերացիոն համակարգի և «PlayStation 3», «Xbox 360» խաղային համակարգերի համար։ «PlayStation 4» և «Xbox One» նոր սերնդի խաղային պլատֆորմերի թողարկումից հետո թողարկվում են նաև համապատասխան «NBA 2K14» խաղերը վերջիններս համար։
Խաղի կազմի վրա տեղ է գտել 2012 և 2013 թվականների NBA չեմպիոն, «Մայամի Հիթի» հարձակվող Լեբրոն Ջեյմսը, ում նաև իրավունք էր տրվել կազմելու խաղի երգացանկը։ Խաղում առաջին անգամ բացի NBA-ի 30 ակումբներից (ինչպես նաև մի քանի ակումբների որոշ պատմական կազմերից) առկա են նաև 14 ակումբներ Բասկետբոլի Եվրալիգայից։
«NBA 2K14»-ը 2K խաղաշարերի մեջ հաջորդում է «NBA 2K13»-ին և նախորդում է «NBA 2K15»-ին։


== Եվրալիգա ==
2013 թվականի հուլիսի 2-ին «2K Sports»-ը մի քանի տարվա բացառիկ գործարք էր կնքել Եվրալիգայի ներկայացուցիչների հետ, որով ստուդիան լիազորություններ է ստանում ընդգրկել մի շարք եվրոպական ակումբներ «NBA 2K» համակարգչային խաղերում։
Խաղում ներառված են հետևյալ եվրոպական ակումբները՝

 Ալբա Բեռլին
 Օլիմպիակոս ԲԱ
 Պանատինաիկոս ԲԱ
 Մակկաբի Թել Ավիվ
 Էմպորիո Արմանի Միլանո
 Մոնտեպասկի Սիենա
 Ժալգիրիս Կաունաս
 Բարսելոնա ԲԱ
 Կախա Լաբորալ
 Ռեալ Մադրիդ ԲԱ
 Ունիկախա Մալագա
 ԲԿՄԱ Մոսկվա
 Ֆեներբահչե Յուլքեր Իստանբուլ
 Անադոլու Էֆես Իստանբուլ


== Խաղի սաունդթրեքը ==
Ներքոնշյալ կատարումները հավաքվել էին Լեբրոն Ջեյմսի կողմից և 2013 թվականի հուլիսի 27-ին պաշտոնապես հայտարարվեցին որպես «NBA 2K14»-ի սաունթրեք-կատարումներ։

Big Krit - "Cool 2 be Southern"
Cris Cab - "Paradise (On Earth)"
Coldplay - "Lost!"
Daft Punk & Pharrell Williams - "Get Lucky"
Drake - "Started From The Bottom"
Eminem - "Not Afraid"
Fly Union - "Long Run"
Gorillaz - "Clint Eastwood"
Imagine Dragons - "Radioactive"
Jada Kiss & Ayanna Irish - "Can't Stop Me"
Jay-Z - "The Ruler's Back"
John Legend & Rick Ross - "Who Do We Think We Are"
Kanye West & Rihanna- "All Of The Lights"
Kendrick Lamar & Mary J Blige - "Now Or Never"
Macklemore & Ryan Lewis & Ray Dalton - "Can't Hold Us"
Nas & Puff Daddy - "Hate Me Now"
Phill Collins - "In The Air Tonight"
Robin Thicke & Pharrell - "Blurred Lines"
The Black Keys - "Elevator"
The Black Keys - "Howlin' For You"


== Ծանոթագրություններ ==


== Արտաքին հղումներ ==
Պաշտոնական կայք Archived 2013-10-02 at the Wayback Machine.(անգլ.)
The Smiths

The Smiths-ը կազմալուծված անգլիական ռոք խումբ է։ Այն հիմնվել է 1982 թ.-ին Մանչեսթերում։ Խմբի անդամներ՝ վոկալիստ Մորրիսեյ, կիթառահար Ջոնի Մարր, գործիքավորում Էնդի Ռոուրք, թմբկահար Մայք Ջոյս։ Ըստ քննադատների The Smiths-ը ամենաազդեցիկ ալտերնատիվ ռոք խումբն է 1980-ականներից։ NME պարբերականի 2002-ին անցկացված հարցումների համաձայն Սմիֆսներին համարում են երբևէ հանդես եկած ամենաազդեցիկ արտիստներ։ Չնայած այն հանգամանքին, որ խումբը ունեցել է ոչ այնքան մեծ եկամուտներ արտասահմանում, սակայն դա չի խանգարել նրանց դառնալ 80-ականների երաժշտասերների սիրելի խմբերից մեկը։
Խումբն ունեցել է բազմաթիվ սինգլներ որոնք հասել են մինչև 20-րդ հորիզոնականը Բրիտանական հիթ շքերթներում, ներառյալ 5-րդ հորիզոնականը և հիթ շքերթի առաջին հորիզոնականը գրաված կատարումը։ Խումբը կազմալուծվել է 1987 թվականին, հետագայում մերժելով վերամիավորման մի շարք առաջարկներ։
Կիթառի օգտագործումը երգերում որպես ստեղծագործության գլխավոր զարդ, 1980-ական թվականների փոփ-պարային աշխատանքների սիրահարների համար խորթ է եղել սկզբնականում։ Կիթառահար Ջոնի Մարրի աշխատանքներն ոգեշնչման աղբյուր են եղել Մանչեստերյան այնպիսի խմբերի համար, ինչպիսիք են՝ Oasis-ը և The Stone Roses-ը։ Մորրիսեյը և Մարրը երգերում պատմում են հասարակ մարդկանց կյանքեր՝ մատուցված խորը, գրագետ տողերով Մորրիսեյի կողմից։


== Խմբի պատմությունը ==
1978 թվականի օգոստոսի 31-ին Մորրիսեյը կարճ ներկայացվեց 15- ամսյա պատանի Մարրին, ընդհանուր ծանոթի միջոցով երաժշտական ներկայացման ժամանակ։
Առանց կապանքների (ֆիլմ, 2011)

«Առանց կապանքների» (անգլ.՝ Footloose), ռեժիսոր Քրեյգ Բրյուերի կողմից նկարահանված ամերիկյան երաժշտական ֆիլմ, 1984 թվականի նույնանուն ֆիլմի ռիմեյքը։ Գլխավոր դերերում հանդես են գալիս Քեննի Որմալդը, Ջուլիաննա Հաֆը, Դենիս Քեյդը և Էնդի Մակդաուելը։ Համաշխարհային պրեմիերան կայացել է 2011 թվականի հոկտեմբերի 6-ին։


== Սյուժե ==
Ռեն Մակկորակը մեգապոլիսից տեղափոխվում է մի փոքրիկ գավառ, որտեղ արգելված են ռոք երաժշտությունը և պարերը։ Ընկերոջ և սիրեցյալի օգնությամբ, հերոսը որոշում է փոխել հնաոճ օրենքները, դարձնելով ավտոտնակները պարասրահներ։


== Դերերում ==
Քեննի Որմալդ - Ռեն Մակկորակ
Ջուլիաննա Հաֆ - Արիել Մուր
Դենիս Քեյդն - Հորգեվորական Շոու Մուր (Արիելի հայրը)
Էնդի Մակդաուել - Վի Մուր (Արիելի մայրը)
Մայլզ Թելեր - Վիլլարդ Հյուիթթ (Արիելի ընկերը)
Բրեթ Ռայս - Րոդջերր Դանբար
Զիա Կոլոն - Րութի
Էնիշա Բրյութսեր - Էտտա
Քիմ Դիքենս - Մորաքույր Լուլու Վարնիքեր


== Ծանոթագրություններ ==


== Արտաքին հղումներ ==
Պաշտոնական կայքը
Ազատները allmovie կայքում(չաշխատող հղում)
Metacritic կայքում
Իվան Մարտոս

Իվան Պետրովիչ Մարտոս (ռուս.՝ Иван Петрович Мартос, 1754[…], Իչնյա, Իչնյանսկի վոլոստ, Բորզնայի գավառ, Ռուսական կայսրություն և Պոլտավա, Կազակական հետմանություն - ապրիլի 5 (17), 1835, Սանկտ Պետերբուրգ, Ռուսական կայսրություն), ռուս քանդակագործ։


== Կենսագրություն ==
1764-1773 թվականներին սովորել է Պետերբուրգի Գեղարվեստի ակադեմիայում, 1773-1779 թվականներին՝ Հռոմի Գեղարվեստի ակադեմիայի թոշակառու։
Ռուսաստան է վերադարձել որպես կլասիցիզմի համոզված հետևորդ։ Իր ստեղծագործություններում քաղաքացիական պաթոսը զուգորդել է կերպարների վեհության, կոմպոզիցիայի խստության, քանդակաձևերի պլաստիկության հետ։ Մարտոսի մահարձանները աչքի են ընկնում խոր քնարականությամբ, պլաստիկական լուծումների նրբագեղությամբ (Ս. Ս. Վոլկոնսկայայի մահարձանը, մարմար, 1782, Տրետյակովյան պատկերասրահ)։
Մարտոսը մոնումենտալ-դեկորատիվ քանդակի նշանավոր ռուս վարպետ է («Ակտեոն» արձանը, բրոնզ, 1801, ստեղծվել է Պետերգոֆի Մեծ կասկադի համար)։ 1804 թվականից աշխատել է իր հանրահայտ ստեղծագործության՝ Կուզմա Մինինի և Դմիտրի Պոժարսկու հուշարձանի վրա (Մոսկվայի Կարմիր հրապարակ, բրոնզ, գրանիտ, բացումը կատարվել է 1818 թվականին). կերպարներն օժտված են քաղաքացիական պաթոսով, հայրենիքի հանդեպ պարտքի մեծ զգացողությամբ։ Մարտոսը նաև ստեղծել է հերցոգ Էմանուել դը Ռիշելյոյի (1823-1828, բրոնզ, գրանիտ, Օդեսա) և այլ հուշարձաններ։
Որպես Գեղարվեստի ակադեմիայի պրոֆեսոր (1779 թվականից) և ռեկտոր (1814 թվականից) դաստիարակել է 19-րդ դարի 1-ին կեսի բազմաթիվ ռուս քանդակագործներ։


== Պատկերասրահ ==

		
		
		
		


== Ծանոթագրություններ ==
Օլոնովկա

Օլոնովկա (ռուս.՝ Олоновка), գյուղ Ռուսաստանի Սարատովի մարզի Նովոուզենսկի շրջանի կազմում։
Բնակչությունը վերջին գրանցված տվյալներով կազմում էր 625 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեդիսուբանի

Քեդիսուբանի (վրաց.՝ ქედისუბანი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Ամբրոլաուրից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 57 մարդ։


== Ծանոթագրություններ ==
Վլադիմիր Վիսոցկու և Մարինա Վլադիի հուշարձան

Վլադիմիր Վիսոցկու և Մարինա Վլադիի հուշարձան (ռուս.՝ Памятник Владимиру Высоцкому и Марине Влади), հուշարձան Եկատերինբուրգ քաղաքում։ Տեղադրվել է 2006 թվականին «Անտեյ» առևտրա-ժամանցային կենտրոնի գլխավոր մուտքի մոտ` Կրասնոարմեյսկայա փողոցի թիվ 10 հասցեում։


== Նախագծի հեղինակ ==
Մտահղացման հեղինակ` Անդրեյ Գավրիլովսկի
Նախագծի հեղինակ` ճարտարապետ Ալեքսանդր Սիլնիցկի
Կառուցող` Սվերդլովսկի մարզի Նովոալեկսեևսկոե գյուղի դարբնագործական արհեստանոց


== Ստեղծման պատմություն ==
Հուշարձանի տեղադրումը կատարվեց հունվարի 25-ին, այն հարմարեցվել էր Վիսոցկու ծննդյան օրվա հետ։ Հուշարձանի գաղափարը և Վլադիմիր Վիսոցկու կերպարը կիթառով Մարինա Վլադիի երգը կատարելիս, նախապես համաձայնեցվել է արտիստի որդու` Նիկիտա Վիսոցկու հետ։


== Հուշարձանի նկարագիր ==
Վլադիմիր Վիսոցկու և Մարինա Վլադիի հուշարձանը ձուլված է բրոնզից։ Կերպարները բնական տեսք ունեն, քանի որ դրանց համամասնությունները համապատասխանում են մարդկային չափերին։ Վիսոցկին նվագում է կիթառի վրա, Վլադին նստած է նրա կողքին։ Հուշարձանը տեղադրված է «Մեծ Ուրալ» հյուրանոցի դիմաց, որտեղ հյուրախաղերի ժամանակ հյուրընկալել է Վիսոցկին։  


== Հուշարձանի բացում ==
Հուշարձանը բացվել է 2006 թվականի փետրվարի 5-ին (այլ աղբյուրներով` փետրվարի 3-ին): Բացմանը ներկա են եղել Նիկիտա Վիսոցկին, Վալերի Զոլոտուխինը և Ալեքսանդր Ֆիլիպպենկոն։ Մարինա Վլադիին նույնպես հրավիրել էին հուշարձանի բացմանը։ Նա չէր եկել, բայց խոստացել էր, երբ հաջորդ անգամ Ռուսաստան գա, անպայման կայցելի Եկատերինբուրգ։
Հուշարձանը բացեցին Եկատերինբուրգի քաղաքապետ Արկադի Չերնիցկին և մտահղացման հեղինակ Անդրեյ Գավրիլովսկին։  


== Ծանոթագրություններ ==


== Արտաքին հղումներ ==
В Екатеринбурге открыт памятник Владимиру Высоцкому Archived 2017-05-17 at the Wayback Machine.
Slipgate Ironworks

Slipgate Ironworks,  (վաղ շրջանում՝ Interceptor Entertainment ApS և Slipgate Studios ApS), դանիակական ընկերություն, որը զբաղվում է համակարգչային խաղերի մշակմամբ, տեղակայված է Օլբորգ, հիմնադրվել է 2010 թվականին Ֆրեդերիկ Շրայբերգի կողմից։ 


== Պատմություն ==
Interceptor Entertainment ընկերությունը հիմնադրվել է 2010 թվականին Ֆրեդերիկ Շրայբերգի կողմից, այդ ժամանակահատվածում տեղակայված է եղել Հեռնինգ քաղաքում։ Ընկերության առաջին նախգիծը Duke Nukem 3D: Reloaded խաղն էր, որը Duke Nukem 3D խաղի նորացված տարբերակն էր, ցուցադրվել է 2010 թվականի հոկտեմբերին, սակայն թողարկվել է 2011 թվականի սեպտեմբերին։ 2014 թվականի փետրվարին Interceptor ցուցադրեց նոր խաղ Duke Nukem: Mass Destruction անունով։ Gearbox Software-ը, որը համարվում է Duke Nukem ապրանքանիշի սեփականատերը, հայց ներկայացրեց ընկերության դեմ, որի արդյունքում խաղը անվանափոխվեց դառնալով Bombshell ։ 2014 թվականին Interceptor SDN Invest համասեփականատերը ձեռք բերեց 3D Realms-ը։ 
2016 թվականի սեպտեմբերին Interceptor և 3D Realms ներկայացրեցին Rad Rodgers պլատֆորմային խաղը, որը մշակված էր Unreal Engine 4 շարժիչի հիման վրա Kickstarter-ում ընկերությունը մեկներկեց դրամահավաք, նպատակ ունենալով հավաքել 50 000 դոլլար։ Արդյունքում 30 օրվա ընթացքում հավաքվեց 81861 դոլլար գումար։ 2017 թվականին Interceptor հայտարարեց վերակազմավորման մասին, սպասվում էր նոր անուն մոտակա ամիսների ընթացքում։ Ընկերությունը անվանափոխվեց դառնալով Slipgate Studios և վաճառեց Rad Rodgers-ի մտավոր սեփականությունը THQ Nordic ընկերությանը։ Շփոթմունքից խուսափելու համար ընկերությունը Slipgate Studios անվնումը, որով կար ընկերությունը Լաս Վեգասում, փոխարինեց Slipgate Ironworks-ով։ 
2021 թվականին Embracer Group-ը հայտարարեց Slipgate Ironworks-ի գնման մասին։


== Խաղերի ցանկ ==


== Ծանոթագրություններ ==
(4143) Հուզիակ

(4143) Հուզիակ (անգլ.՝ Huziak), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 29-ին Լոուրենս Տաֆի կողմից Սոկոռոյում։
Միջին հեռավորությունը Արեգակից կազմում է 3,091521 ա. մ., առավելագույնը մոտենում է 2,5113 ա. մ. հեռավորության վրա և հեռանում 3,6717 ա. մ.։ Արեգակի շուրջ մեկ ամբողջական պտույտ է կատարում 1985,44 երկրային օրվա ընթացքում, իր ուղեծրով շարժվելով միջինում 0,18132 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,03° անկյուն։
Հուզիակ աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4143) Հուզիակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատենագրութինք (52, Դիոնիսիոս Արիսպագացի)

Մատենագրութինք (52), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 52 թվի տակ։ Ձեռագիրը գրվել է 14-րդ դարում Կոստանդին գրիչի կողմից։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ սև մետաքս։ Հիշատակարաններ՝ 309ա, հետաքգայի՝ 1տ, 37ր, 311բ (վրացերեն)։


== Բովանդակություն ==
Պատճառ Դիոն Արիսպազացւոյ։
Մանունք։


== Ծանոթագրություններ ==
(1299) Մերտոնա

(1299) Մերտոնա (անգլ.՝ Mertona), աստերոիդ աստերոիդների հիմնական գոտում։ Հայտնաբերվել է 1934 թվականի հունվարի 18-ին Գայ Ռեյսի կողմից Ալժիրում։
Միջին հեռավորությունը Արեգակից կազմում է 2,800435 ա. մ., առավելագույնը մոտենում է 2,2696 ա. մ. հեռավորության վրա և հեռանում 3,3313 ա. մ.։ Արեգակի շուրջ մեկ ամբողջական պտույտ է կատարում 1711,74 երկրային օրվա ընթացքում, իր ուղեծրով շարժվելով միջինում 0,210313 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1299) Մերտոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոռնուսե

Պոռնուսե (էստ․՝ Pornuse), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուբանսկայա

Կուբանսկայա (ռուս.՝ Кубанская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգոր Առաքելյան (դիվանագետ)

Անվան այլ կիրառումների համար տե՛ս՝ Գրիգոր Առաքելյան (այլ կիրառումներ)Գրիգոր Առաքելյան (մարտի 14, 1948(1948-03-14), Թավրիզ, Իրան), հայ դիվանագետ, արտակարգ և լիազոր դեսպան։ 2009-2015 թվականներին Իրանի Իսլամական Հանրապետությունում զբաղեցրել է Հայաստանի Հանրապետության արտակարգ և լիազոր դեսպանի պաշտոնը։ Ունի պատմական գիտությունների թեկնածուի գիտական աստիճան։


== Կենսագրություն ==
Գրիգոր Առաքելյանը ծնվել է 1948 թվականի մարտի 14-ին Իրանի Թավրիզ քաղաքում։ Սովորել է Թավրիզի Հայկազյան-Թամարյան ազգային դպրոցում։ 1975 թվականին ավարտել է Երևանի պետական համալսարանի արևելագիտության ֆակուլտետի իրանագիտության բաժինը։ 1975 թվականին, որպես թարգմանիչ, գործուղվել է Աֆղանստան, որտեղ մնացել է մինչև 1979 թվականը։
1980-1991 թվականներին, որպես գիտաշխատող, աշխատել է ՀՀ Գիտության Ազգային Ակադեմիայում։ 1992 թվականին աշխատանքի է անցել ՀՀ Արտաքին գործերի նախարարությունում։ 1992-1996 թվականներին զբաղեցրել է ԱԳՆ Մերձավոր և Միջին Արևելքի վարչության Իրանի բաժնի վարիչի պաշտոնը։ 1996-1999 թվականներին աշխատել է Իրանում ՀՀ դեսպանատանը՝ որպես խորհրդական։
1999-2001 թվականներին զբաղեցրել է ՀՀ ԱԳՆ Մերձավոր և Միջին Արևելքի երկրների վարչության պետի պաշտոնը։ 2004 թվականին եղել է Արտաքին գործերի նախարարության աշխատակազմի ղեկավարի խորհրդականի պաշտոնը։
2007-2009 թվականներին եղել է Իրանի Իսլամական Հանրապետությունում ՀՀ դեսպանության արտակարգ դեսպանորդ և լիազոր նախարար՝ շարունակելով այդ ընթացքում զբաղեցնել նաև Արտաքին գործերի նախարարի խորհրդականի պաշտոնը։
2009-2015 թվականներին Իրանի Իսլամական Հանրապետությունում զբաղեցրել է Հայաստանի Հանրապետության արտակարգ և լիազոր դեսպանի պաշտոնը։
2015 թվականից Արտաքին գործերի նախարարի խորհրդական է և զբաղեցնում է ԱԳՆ Սահմանակից երկրների վարչության պետի պաշտոնը։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Ցիանամիդ

Ցիանամիդ, 
  
    
      
        N
        
          H
          
            2
          
        
        C
        N
      
    
    {\displaystyle NH_{2}CN}
  , ցիանական թթվի ամիդը, ջրում լուծելի, թունավոր բյուրեղներ են, հալման ջերմաստիճանը 46 °C է։ Ցիանամիդը և նրա լուծույթները գրգռում են մաշկը, առաջացնում դժվար բուժվող խոցեր։ Տաքացնելիս (
  
    
      
        ≥
      
    
    {\displaystyle \geq }
  46 °C) դիմերվում է՝ առաջացնելով երկցիաներկամիդ։ Ցիանամիդի աղերից կարևոր է կալցիումի ցիանամիդի՝ 
  
    
      
        C
        a
        C
        
          N
          
            2
          
        
      
    
    {\displaystyle CaCN_{2}}
   (անգույն, ջրում լուծելի, թունավոր բյուրեղներ), այն դեֆոլիանտ է, հերբիցիդ և ազոտական պարարտանյութ։ Տեխնիկական կալցիումի ցիանամիդը ստացվում է կալցիումի կարբիդը ազոտի հոսանքում շիկացնելով (1000 °C)՝ 
  
    
      
        C
        a
        
          C
          
            2
          
        
        +
        
          N
          
            2
          
        
        →
        C
        a
        C
        
          N
          
            2
          
        
        +
        C
      
    
    {\displaystyle CaC_{2}+N_{2}\to CaCN_{2}+C}
   և պարունակում է 57–60% կալցիումի ցիանամիդ (18–22% ազոտ)։ Օգտագործվում է բամբակենին տերևաթափ անելու և մոլախոտերը ոչնչացնելու համար։
Հրանտ Հակոբյան (նկարիչ)

Անվան այլ կիրառումների համար տե՛ս՝ Հրանտ Հակոբյան (այլ կիրառումներ)Հրանտ Ստեփանի Հակոբյան (1915, Թիֆլիս, Ռուսական կայսրություն - 1989), հայ նկարիչ։


== Կենսագրություն ==
1941 թվականին ավարտել է Թբիլիսիի գեղարվեստի ակադեմիան։ Երկրորդ համաշխարհային պատերազմի Արևելյան ճակատի («Հայրենական մեծ պատերազմ») գործողություններին մասնակցելուց հետո մինչև 1945 թվականն աշխատել է որպես նկարիչ Անդրկովկասի զինվորակական շտաբում։ 1945-1952 թվականներին աշխատել է Թբիլիսիի Պատանի հանդիսատեսի և Ալեքսանդր Գրիբոյեդովի անվան թատրոններում որպես դեկորատոր, որտեղ ձևավորել է «Բոռը», «Աղջիկները»։ 1952 թվականին տեղափոխվել է Երևան։ 1953 թվականից մասնակցել է ցուցահանդեսների։ Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
Գլխավոր գործերից են՝

«Ձորագետի կիրճը»
«Հերհեր»
«Կուրթանի ձորը»
«Այրիվանք»
«Ժայռերը Սևանում»
«Պուշկինյան լեռնանցք»
«Արագածն Այղր լճից»
«Լոռի»


== Ծանոթագրություններ ==
Լիպչանովկա

Լիպչանովկա (ուկրաիներեն՝ Липчанівка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Լիպչանովկա գյուղում բնակվում էր 976 մարդ։ Բնակավայրը զբաղեցնում է 1839 կմ² տարածք։ Բնակչության խտությունը կազմում էր 530,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռետլա (գյուղ, Տյուռի շրջան)

Անվան այլ կիրառումների համար տե՛ս՝ Ռետլա (այլ կիրառումներ)Ռետլա (էստ․՝ Retla), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 132 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լևոն Բարխուդարյան

Լևոն Վլադիմիրի Բարխուդարյան (հունիսի 4, 1958(1958-06-04) կամ ապրիլի 6, 1958(1958-04-06), Երևան, Հայկական ԽՍՀ, ԽՍՀՄ), հայ տնտեսագետ-մաթեմատիկոս, տնտեսագիտության թեկնածու (1985), դոցենտ։ ՀՀ ֆինանսների և էկոնոմիկայի նախարար (1999-2000)։


== Կենսագրություն ==
1975-1980 թվականներին սովորել է Երևանի ժողովրդական տնտեսության ինստիտուտում։ 1981-1985 թվականներին՝ ԽՍՀՄ ԳԱ կենտրոնական տնտեսա-մաթեմատիկական ինստիտուտի ասպիրանտ։ 1985 թվականին ստացել է տնտեսագիտության թեկնածուի գիտական աստիճան։ 1985-1990 թվականներին աշխատել է ՀԽՍՀ ԳԱ տնտեսագիտության ինստիտուտում՝ որպես կրտսեր գիտաշխատող, գիտաշխատող, ավագ գիտաշխատող։ 1990-1992 թվականներին նշանակվել է Հայաստանի Հանրապետության էկոնոմպետկոմի նախագահի տեղակալ, 1992-1993 թվականներին՝ Հայաստանի Հանրապետության էկոնոմիկայի նախարարի տեղակալ, 1993-1997 թվականներին՝ Հայաստանի Հանրապետության ֆինանսների նախարար։ 1997 թվականի մայիս-սեպտեմբեր ամիսներին նշանակվել է Հայաստանի Հանրապետության Նախագահի խորհրդական, 1997-1999 թվականներին՝ Կանադայում Հայաստանի Հանրապետության արտակարգ և լիազոր դեսպան։ 1999-2000 թվականներին եղել է Հայաստանի Հանրապետության ֆինանսների և էկոնոմիկայի նախարար։
2013 թվականին պարգևատրվել է ՀՀ վարչապետի հուշամեդալով։


== Ծանոթագրություններ ==
Նիկոլայ Պոդվոյսկի

Նիկոլայ Իլյիչ Պոդվոյսկի (ռուս.՝ Николай Ильич Подвойский, փետրվարի 4 (16), 1880, Kunashivka, Նեժինսկի գավառակ, Չեռնիգովի նահանգ, Ռուսական կայսրություն - հուլիսի 28, 1948(1948-07-28), Մոսկվա, ԽՍՀՄ), ռուս բոլևիկ հեղափոխական և խորհրդային պետական գործիչ։
1898 թվականից ներքաշվել է բոլշևիկյան գործունեության մեջ։ 1901–05-ին սովորել է Ցարոսլավլի Դեմիդովյան իրավաբանական լիցեյում։ 1904–05-ին եղել է ՌԱԴԲԿ Ցարոսլավլի կոմիտեի անդամ և բոլշևիկյան ուսանողական կոմիտեի նախագահ։ 1905-ին ակտիվ հեղափոխական գործունեություն է վարել Յարոսլավլում և Իվանովո-Վոզնեսենսկում։ 1906 թվականին տարագրվել է (Գերմանիա, Շվեյցարիա)։ 1907–08-ին եղել է Պետերբուրգի «Զերնո» («Зерно») լեգալ կուսակցական հրատարակչության ղեկավարներից։ Բազմիցս ձերբակալվել է։ 1910–14-ին մասնակցել է «Զվեզդա» և «Պրավդա» թերթերի ստեղծմանը։ 1915–16-ին խմբագրել է «Վոպրոսի ստրախովանիյա» (Вопросы страхования) հանդեսը։ Եղել է ՌՍԴԲԿ ԿԿ ռուսական բյուրոյի ֆինանսական հանձնաժողովի անդամ։ Մասնակցել է Փետրվարյան հեղափոխությանը (1917), ապա եղել է ՌՍԴԲ(բ)Կ Պետրոգրադի առաջին լեգալ կոմիտեի անդամ, Պետրոգրադի խորհուրդի դեպուտատ։ Խմբագրել է «Սոլդատսկայա պրավդա» (Солдатская правда), «Ռաբոչի ի սոլդատ» (Рабочий и солдат), «Սոլդատ» (Солдат) թերթերը։ Եղել է ՌՍԴԲ(բ)Կ ԿԿ կից ճակատային և թիկունքային զինվորական կազմակերպությունների համառուսաստանյան բյուրոյի նախագահ, Կարմիր գվարդիայի կազմակերպիչներից։ Որպես պատգամավոր մասնացել է VII (ապրիլյան) կոնֆերանսի և կուսակցության VI համագումարին, Պետրոգրադի ՌՀԿ–ի և դրա բյուրոյի, Հոկտեմբերյան ապստամբությունը ղեկավարող օպերատիվ եռյակի անդամ։ Ապստամբության օրերին՝ ՌՀԿ–ի նախագահ, Ձմեռային պալատի վրա գրոհի ղեկավարներից։ Կերենսկոլ–Կրասնովի ապստամբության ճնշման ժամանակ եղել է Պետրոգրադի ռազմական օկրուգի հրամանատար։ 1917–18-ին՝ ՌՍՖՍՀ ռազմական գործերի ժողկոմ, 1918-ի հունվարից՝ կարմիր բանակի ստեղծման և կազմակերպման համառուսաստանյան կոլեգիայի նախագահ։ 1919–23-ին՝ Վսեվոբուչի (համընդհանուր ռազմական ուսուցում) և հատուկ նշանակության զորամասերի (ՉՈՆ) պետ, 7-րդ և 10-րդ բանակների հեղռագմխորհուրդների անդամ։ 1920–23-ին՝ ֆիզիկական կուլտուրայի բարձրագույն խորհրդի, 1921–27-ին՝ Սպորտինտերնի նախագահ։ Եղել է Կուսակցության XIV–XVI համագումարների պատվիրակ, XIII –XV համագումարներում ընտրվել է ԿՎՀ–ի անդամ։ 1924-ից անցել է կուսակցական աշխատանքի։ Զբաղվել է պրոպագանդիստական և գրական–ժուռնալիստական գործունեությամբ։ Պարգևատրվել է Կարմիր դրոշի շքանշանով։


== Ծանոթագրություններ ==
Չարլզ Մարտին Հոլ

Չարլզ Մարտին Հոլ (անգլ.՝ Charles Martin Hall, դեկտեմբերի 6, 1863(1863-12-06), Thompson Township, Geauga County, Օհայո, ԱՄՆ - դեկտեմբերի 27, 1914(1914-12-27), Դեյտոնա-Բիչ, Վոլուսիա շրջան, Ֆլորիդա, ԱՄՆ), ամերիկացի ինժեներ-քիմիկոս։


== Կենսագրություն ==
Չարլզ Մարտին Հոլը ծնվել է 1863 թվականի դեկտեմբերի 6-ին ԱՄՆ Օհայո նահանգի Թոմփսոն բնակավայրում։ Որպես Օբերլին քոլեջի ուսանող՝ քիմիայի պրոֆեսոր Ֆրենկ Ջուեթի դասախոսությունների ժամանակ պարզել է, որ կարելի է հարստանալ և մարդկության երախտագիտությունը ձեռք բերել, եթե հորինեն արդյունաբերական մասշտաբով ալյումին արտադրելու մեթոդ։ Որպես մոլուցք, Չարլզը կրիոլիթ-ալյումինի օքսիդի հալվածքի էլեկտրոլիզի միջոցով հատկացման փորձեր է կատարել։  
1886 թվականի փետրվարի 23-ին՝ քոլեջի ավարտից մեկ տարի անց, Չարլզ Հոլը էլեկտրոլիզի միջոցով ստացել է առաջին ալյումինը։ Ավելի ուշ Հոլը ստացել է արտոնագիր էլեկտրոլիտիկ եղանակով ալյումին ստանալու համար։ 1888 թվականին Փիթսբուրգի հանքային ընկերության հետ Հոլը ստեղծել է Aluminum Company of America ընկերությունը, որտեղ մինչև մահը զբաղեցրել է փոխնախագահի պաշտոնը։ Համագործակցելով ֆրանսիացի քիմիկոս Փոլ Էրուի հետ՝ կատարելագործել է ալյումինի ստացման տեխնոլոգիական գործընթացը (Հոլլա-Էրու գործընթաց), որը հիմք է հանդիսացել ալյումինի արդյունաբերական արտադրության ժամանակակից տեխնոլոգիայի համար։ Ընդհանուր առմամբ ստացվել է 22 արտոնագիր, որոնք այսպես թե այնպես կապված են ալյումինի հետ։ 1911 թվականին Չարլզ Մարտին Հոլը պարգևատրվել է Պերկինի մեդալով՝ կիրառական քիմիայի ոլորտում նվաճումների համար։ 


== Մահ ==
Չարլզ Մարտին Հոլը մահացել է 1914 թվականի դեկտեմբերի 27-ին՝ լեյկեմիայից, ԱՄՆ-ի Ֆլորիդա նահանգի Դեյթոն Բիչ բնակավայրում։


== Ծանոթագրություններ ==
Սիրո-ատելության հարաբերություններ

Սիրո-ատելության հարաբերություններ, միջանձնային հարաբերությունների տեսակ, որն իր մեջ է ներառում ինչպես սիրո, այդպես էլ ատելության միաժամանակյա կամ փոփոխվող զգացմունքներ; այն հիմնականում տեղի է ունենում, երբ զգացմունքները ուժեղ են լինում։
Տերմինը հաճախակի օգտագործվում է հոգեբանության, հանրամատչելի գրականության և լրագրության մեջ։ Այն կարող է լինել անշունչ առարկաների կամ անգամ հայեցակարգերի հանդեպ այնպես, ինչպես ռոմանտիկ բնույթ կրող հարաբերությունները եղբայր-քույրերի կամ ծնողներ-երեխաների միջև։


== Հոգեբանական արմատներ ==
Սիրո-ատելության հարաբերությունները հղում են վաղ մանկության տարիներին զգացմունքների ամբիվալենտությանը; նույն մարդու տարբեր էգո վիճակների հակամարտող պատասխաններին; կամ սիրո օբյեկտի հետ եսասեր հակամարտությունների անխուսափելի գոյությանը։
Ենթադրվում է, որ նարցիսիստները հատկապես հակված են ագրեսիվ արձագանքներին սիրո օբյեկտների նկատմամբ, հատկապես, երբ խոսքը գնում է ինքնանպատակ խնդիրների մասին․ ծայրահեղ դեպքերում, ուրիշի գոյության նկատմամբ ատելությունը կարող է լինել միակ զգացողությունը, մինչև սերը չկոտրի այն։
Ըստ Եյլի համալսարանի հետազոտության՝ սեր-ատելություն հարաբերությունները կարող են լինել ցածր ինքնագնահատականի արդյունքը։


== Հայտնի մարդիկ ==
Այս տերմինը երբեմն օգտագործվում է գրողների կողմից՝ նշելու հայտնի մարդկանց միջև հարաբերությունները, ովքեր ամուսնալուծվել են և այնուհետև վերամիավորվել (օրինակ, Էլիզաբեթ Թեյլորը և Ռիչարդ Բարթոնը կամ Էմինեմը և Քիմբերլի Սքոթը), ինչպես նաև իրենց հարաբերությունները փառքի հանդեպ։


== Զարգացում ==
Սիրո-ատելության հարաբերությունները կարող են զարգանալ, երբ մարդիկ լիովին կորցրել են իրենց մտերմությունը սիրո հարաբերություններում, բայց դեռևս պահպանում են որոշակի կիրք կամ գուցե որոշակի պարտավորություն միմյանց հանդեպ, նախքան ամուսնալուծության տանող սեր-ատելություն հարաբերությունները։


== Ընկերություն ==
Թոնի Բլեերի և Գորդոն Բրաունի քաղաքական ընկերությունն իր մեջ է ներառել սեր-ատելություն հարաբերությունների բոլոր բնութագրությունները։ Նրանց համարում էին ինչպես ընկերներ, այդպես էլ թշնամիներ։ Զիգմունդ Ֆրոյդն ասել է իր մասին, որ «մտերիմ ընկերն ու ատելի թշնամին միշտ եղել անփոխարինելի իմ հուզական կյանքում... հաճախ... ընկերն ու թշնամին համընկել են մեկ անձի մեջ»։


== Մշակույթ ==
Ճապոնական «ցունդերե» (ճապ.՝ ツンデレ) բառը կազմված է երկու բառից՝ «ցունցուն», որը նշանակում է «օտար, սառը» և «դերեդերե»՝ «սիրահարված»։ Ցունդերե կերպարը նա է, ով հաճախ փոփոխվում է երկու վիճակների մեջ․ առաջինը վիրավորում է իր սիրո օբյեկտին, իսկ երկրորդը՝ ավելի սիրող և հոգատար է լինում։
Կատուլլուսը ներմուծել է սիրո-ատելության թեման Արևմտյան մշակույթի մեջ իր հայտնի տողերով․ «Ես ատում եմ, բայց դեռևս սիրում։ Դուք կարող եք զարմանալ, թե ինչպես եմ ես դա կառավարում։ Ես չգիտեմ, բայց զգում եմ, որ դա տեղի է ունենում, և ես տառապում եմ»։
Սիրո-ատելության հարաբերությունների հայեցակարգը հաճախակի օգտագործվում է դեռահասային գրականության մեջ, որտեղ երկու կերպարները ատում են իրար, սակայն երբեմն հոգատարության կամ ուշադրության նշաններ են ցուցադրում։


== Տես նաև ==
Սրբի և պոռնիկի բարդույթ
Խանդ
Կոտրված սիրտ
Ակտեոն


== Ծանոթագրություններ ==


== Գրականություն ==
Ջոն Գոթման, Ինչու են ամուսնությունները հաջողվում կամ ձախողվում (1994)
Ուլրիկ Լաուրսեն

Ուլրիկ Լաուրսեն (դան․՝ Ulrik Laursen փետրվարի 28, 1976(1976-02-28), Օդենսե, Դանիա), դանիացի ֆուտբոլիստ, խաղացել է Դանիայի երիտասարդական հավաքականում։


== Կարիերա ==
Նա իր կարիերան սկսել է  «Օդենսե» ակումբի երիտասարդական թիմում, որտեղ էլ նրա տաղանդը արագ հայտնաբերեցին։ Նա իր դեբյուտը նշել է Դանիայի ազգային հավաքականի 19 տարեկան հասակում, 17 տարեկանում նա հաղթել է 1993 թվականի դանիական երիտասարդական մրցաշրջանը։ 2000 թվականին նա տեղափոխվել է «Հիբերնիան» ակումբ, որի ղեկավարն Աիեքսա Մակիշան էր։ Նա երկրպագել է Իստեր Ռոունդին, կատարելով 82 հանդիպում խփել է հինգ գոլ և օգնեց ակումբին հասնել  2001 թվականի Շոտլանդիայի գավաթի խաղարկության եզրափակչում ընդդեմ «Սելթիկ» ակումբին, որը ավարտվել է 3-0 հաշվով։


== Ծանոթագրություններ ==


== Արտաքին հղումներ ==
Ֆուտբոլիստի էջը transfermarkt.com կայքում
Ֆուտբոլիստի էջը footballdatabase.eu կայքում
Ռեշետնիկովո (գյուղ, Մոժգինսկի շրջան)

Անվան այլ կիրառումների համար տե՛ս՝ ՌեշետնիկովոՌեշետնիկովո (ռուս.՝ Решетниково), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան Պոլ Աբալո

Ժան Պոլ Յովի Դյուսեխ (ֆր.՝ Jean-Paul Yaovi Dosseh Abalo, հունիսի 26, 1975(1975-06-26), Լոմե, Տոգո), տոգոցի ֆուտբոլիստ, պաշտպան։
Հանդես է եկել Տոգոյի ֆուտբոլի ազգային հավաքականում։


== Կենսագրություն ==


=== Ակումբային գործունեություն ===
1991 թվականից սկսել է հանդես գալ իր հայրենի Տոգոյի Լոմե քաղաքի «Ագազա» հավաքականում։ 1993 թվականին տեղափոխվել է Շատորուի «Սեն Կրիստոֆ» ֆրանսիական ակումբ, որը հանդես է եկել Ֆրանսիայի սիրողական առաջնությունում։ Թիմի կազմում անցկացրել է 29 խաղ և խփել 1 գոլ։
1995 թվականի ամռանը պայմանագիր կնքեց «Ամեն» ֆուտբոլային ակումբի հետ, որը հանդես է եկել Ֆրանսիայի 2-րդ լիգայում։ 1999/00 մրցաշրջանում ակումբը զբաղեցրել է 18-րդ տեղը Լիգա 2-ին մասնակցող քսան ֆուտբոլային ակումբներից և դուրս մնացել Ֆրանսիայի 3-րդ լիգայից։ Հաջորդ մրցաշրջանում՝ Ֆրանսիայի 3-րդ լիգայում «Ամենը» կարող էր ստանալ արծաթե գավաթ, զիջելով միայն «Գրենոբլ» ֆուտբոլային ակումբին՝ վերադառնալով երկրորդ լիգա։ Ֆրանսիայի գավաթի ժամանակ թիմն անցել է եզափակիչ, որտեղ զիջել է «Ստրասբուրգին» տասնմեկ մետրանոցների շարքով։ Աբալոն միակն էր իր խմբից, որ Խոսե Լուիս Չիլավերտիի դարպասին չի կարողացել իրականացնել տասնմեկ մետրանոց։ «Ամենում» Աբալոն խաղաց 10 տարի, թիմում խաղաց 273 խաղ և խփեց 7 գոլ։
2005/06 թվականների մրցաշրջանի առաջին կեսն անցկացրել է «Դյուկերկում», որտեղ խաղացել է 4 խաղ։ Հետո նա տեղափոխվել է կիպրոսական «ԱՊՈԷԼ» ֆուտբոլային ակումբ, որտեղ դարձել են Կիպրոսի գավաթի տերերը և բրոնզե մրցանակակիր Կիպրոսի չեմպիոնատում։ Կիպրոսի առաջնությանը անցկացրել է 3 խաղ։ 2006 թվականի ամռանը պայմանագիր կնքեց Պիրեյ քաղաքում գտնվող հունական «Էթնիկոս» ֆուտբոլային ակումբի հետ։ Թիմի կազմում խաղացել է 9 խաղ։ Նրա հաջորդ ակումբը դարձել է սուդանական «Ալ Մերեյխ» ֆուտբոլային ակումբը, որտեղ նա խաղացել է երկու մրցաշրջանի ընթացքում։ Իր ֆուտբոլային գործունեությունը նա ավարտել է «Դեոլ» ակումբում Ֆրանսիայի վեցերորդ դիվիզիոնից։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Ռոջեր Ուոթերս

Ջորջ Ռոջեր Ուոթերս (անգլերեն՝ George Roger Waters, սեպտեմբերի 6, 1943(1943-09-06)[…], Գրեյթ Բուքհեմ, Սյուրեյ, Միացյալ Թագավորություն), բրիտանացի ռոք երաժիշտ և բանաստեղծ, ավելի հայտնի որպես Փինք Ֆլոյդ ռոք խմբի հիմնադիր, որը նաև եղել է խմբի երգերի հիմնական հեղինակը։ Նա մեծացել է Քեմբրիջում, իր մոր՝ ուսուցչուհու հետ։ Հայրը զոհվել է Երկրորդ համաշխարհային պատերազմի ժամանակ։ Ռոջերը հաճախակի անդրադառնում էր իր հոր մահը իր ստեղծագործություններում՝ մասնավորապես «The Wall» և «The Final Cut» ձայնասկավառակներում։ Ռոջերը դպրոցում սովորել է Դեյվիդ Գիլմորի և Սիդ Բարեթի հետ միասին, որոնք հետագայում դարձան իր խմբի անդամները։ 1965 թվականին Ռոջեր Ութերսը և Սիդ Բարեթը հիմնադրեցին Փինք Ֆլոյդ ռոք խումբը։ Սիդ Բարեթը հանդիսանում էր խմբի երգերի հիմնական հեղինակը, վոկալիստը և կիթառահարը, Ռոջերը խմբի բաս կիթառահարն էր, Ռիք Ռայթը վոկալիստը և դաշնակահարը, իսկ Նիք Մեյսոնը նվագում էր հարվածային գործիքներ։ 1968 թվականին հոգեբանական խնդիրների պատճառով խմբից հեռացավ Սիդ Բարեթը և նրան փոխարինելու եկավ Դեյվիդ Գիլմորը։ 70-ական թվականներից Ռոջերի և Գիլմորի հարաբերությունները սրվեցին քանի որ Ռոջերի ազդեցությունը խմբի վրա գնալով մեծանում էր։ Սակայն չնայած դրան խումբը դեռ երկար տարիներ պահպանեց իր գոյությունը։ 1979 թվականին երբ խումբը ձայնագրում էր «The Wall» ձայնասկավառակը կտրուկ սրվեցին Ռիք Ռայթի և Ռոջեր Ութերսի հարաբերությունները և այդ պատճառով ալբոմի ձայնագրումից հետո Ռիք Ռայթը հեռացավ խմբից։ Իսկ արդեն 1983 թվականին «The Final Cut» ալբոմի ձայնագրման ընթացքում Ռոջերն ու Դեյվիդը տարբեր ժամերի էին այցելում ձայնագրման ստուդիա որ իրար չհանդիպեին։ Արդեն պարզ էր դառնում որ լեգենդար խումբը շուտով ցրվելու էր։ Ալբոմի ձայնագրումից հետո Ռոջեր Ուոթերսը հայտարարեց, որ ինքը հեռանում է խմբից և խումբը այլևս չի շարունակի իր գործունեությունը։ Սակայն Գիլմորը դեմ էր խմբի ցրվելուն և այդ ժամանակ սկսվեց դատը խմբի անդամների միջև, որը ավարտվեց Ուոթերսի պարտությամբ և խումբը չցրվեց։ Խմբից դուրս գալուց հետո Ռոջերը սկսեց թողարկել իր սոլո ալբոմները, որոնցից մեծ հաջողությունների հասան՝ «Amused To Death»-ը և «Ca Ira»-ն։


== Սկավառակագրություն ==


=== Ալբոմներ Փինք Ֆլոյդի հետ ===
The Piper At The Gates Of Dawn
A Saucerful Of Secrets
More
Ummagumma
Atom Heart Mother
Meddle
Obscured By Clouds
The Dark Side Of The Moon
Wish You Were Here
Animals
The Wall
The Final Cut


== Սոլո ալբոմներ ==
The Body
The Pros And Cons Of Hitch Hiking
When The Wind Blows
Radio K.A.O.S.
The Wall Live In Berlin
Amused To Death
In the Flesh Live
Flickering Flame: The Solo Years Vol.1
Ca Ira


== Ծանոթագրություններ ==


== Արտաքին հղումներ ==
Ռոջեր Ուոթերսի պաշտոնական կայքը
Ռոջեր Ուոթերսի ֆեյսբուքի էջը
Քոլիեր շրջան (Ֆլորիդա)

Քոլիեր շրջան (անգլ.՝ Collier County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 5.247 կմ² է, բնակչությունը՝ 321.520 մարդ (2010 թ. տվյալներով)։ Շրջկենտրոնն է Նեյփլս բնակավայրը։ Կազմավորվել է 1923 թ.։
Սոլեմինիս

Սոլեմինիս (իտալ. Soleminis), կոմունա Իտալիայում` Սարդինիա մարզի Կալիարի գավառում։ Սահմանակից է Դոլիանովա, Սերդիանա, Սետտիմո Սան Պիետրո, Սիննաի համայնքներին։
Բնակչության թվաքանակը 2014 թվականի տվյալներով եղել է 1.897: Բնակչության խտությունը կազմում է 122,45 մարդ /կմ ²։ Համայնքն  զբաղեցնում է 12.96 կմ² տարածք։ Փոստային ինդեքս՝ 9040, հեռախոսային կոդ՝ 070:
Քաղաքի հովանավոր սուրբն է համարվում Հակոբոս առաքյալը:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (իտալերեն))
Սոլեմինիսը www.comunas.it կայքէջում (իտալերեն)
Վերին Բոդբե

Վերին Բոդբե (վրաց.՝ ზემო ბოდბე), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 424 մարդ։


== Տարածք ==
Կենտրոնի բարձրությունը 900 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==